корекция.
 (6)
 Като общо правило земеделските стопани, които са подали заявление за помощ за директни плащания за дадена календарна година N, получават плащанията в рамките на определен срок за плащане през финансовата година N + 1. Държавите членки обаче могат, в определени граници, да извършват просрочени плащания в полза на земеделските стопани след изтичането на този срок за плащане. Такива просрочени плащания може да бъдат извършени през следваща финансова година. Когато за дадена календарна година се прилага механизмът за финансова дисциплина, ставката на корекция не следва да се прилага за плащанията по заявления за помощ, подадени през календарни години, различни от календарната година, за която се прилага финансовата дисциплина. Поради това, с цел равно третиране на земеделските стопани, е уместно да се предвиди ставката на корекция да се прилага единствено спрямо плащанията по заявления за помощ, подадени през календарната година, за която се прилага механизмът за финансова дисциплина, независимо кога се извършва плащането към земеделските стопани.
 (7)
 По силата на член 8, параграф 1 от Регламент (ЕС) No 1307/2013 на Европейския парламент и на Съвета (4) ставката на корекция на директните плащания, определена в съответствие с член 26 от Регламент (ЕС) No 1306/2013, следва да се прилага само за отпусканите на земеделските стопани през съответната календарна година директни плащания, надвишаващи 2 000 евро. Освен това в член 8, параграф 2 от Регламент (ЕС) No 1307/2013 се предвижда, че вследствие на постепенното въвеждане на директните плащания ставката на корекция за Хърватия следва да се прилага едва от 1 януари 2022 г. Поради това ставката на корекция, която се определя с настоящия регламент, не следва да се прилага спрямо плащанията към земеделските стопани в посочената държава членка.
 (8)
 Адаптираната ставка на корекцията следва да се взема предвид при изчисляването на всички плащания, които се отпускат на даден земеделски стопанин по заявление за помощ, подадено за календарната 2020 година. Следователно от съображения за яснота Регламент за изпълнение (ЕС) 2020/862 следва да бъде отменен.
 (9)
 За да се гарантира, че адаптираната ставка на корекция се прилага от датата, на която в съответствие с Регламент (ЕС) No 1306/2013 трябва да започнат да се извършват плащанията към земеделските стопани, настоящият регламент следва да се прилага от 1 декември 2020 г.,
 ПРИЕ НАСТОЯЩИЯ РЕГЛАМЕНТ:
 Член 1
 1. За целите на определянето на ставката на корекция, предвидена в членове 25 и 26 от Регламент (ЕС) No 1306/2013, и в съответствие с член 8, параграф 1 от Регламент (ЕС) No 1307/2013, директните плащания по изброените в приложение I към Регламент (ЕС) No 1307/2013 схеми за подпомагане, които се отпускат на земеделските стопани над сумата от 2 000 евро по заявление за помощ, подадено за календарната 2020 година, се намаляват със ставка на корекция 2,906192 %.
 2. Предвиденото в параграф 1 намаляване не се прилага в Хърватия.
 Член 2
 Регламент за изпълнение (ЕС) 2020/862 се отменя.
 Член 3
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от 1 декември 2020 г.
 Настоящият регламент е задължителен в